**PROFESINĖS REABILITACIJOS METODINIO CENTRO 2014 METAIS VYKDYTA VEIKLA**

Įgyvendinant Nacionalinės neįgaliųjų socialinės integracijos 2013 – 2019 metų programos įgyvendinimo 2013–2015 metais priemonių plano, patvirtinto Lietuvos Respublikos socialinės apsaugos ir darbo ministro 2013 m. vasario 5 d. įsakymu Nr. A1-43 „Dėl Nacionalinės neįgaliųjų socialinės integracijos 2013–2019 metų programos įgyvendinimo 2013–2015 metais priemonių plano patvirtinimo“, 3.1.2 priemonę – „plėtoti profesinės reabilitacijos neįgaliesiems metodinę bazę pasitelkiant atrinktus profesinės reabilitacijos metodinius centrus ir teikti metodinę pagalbą įstaigoms, kurios teikia profesinės reabilitacijos paslaugas neįgaliesiems“ buvo suorganizuotas Profesinės reabilitacijos metodinių centrų atrankos konkursas, kurio metu buvo atrinktas 1 Profesinės reabilitacijos metodinis centras, t.y. VšĮ Valakupių reabilitacijos centras. Profesinės reabilitacijos metodinio centro statusas suteiktas 5 metų laikotarpiui. Pagal užduotis, suderintas su Socialinės apsaugos ir darbo ministerija, finansuotas Profesinės reabilitacijos metodinio centro veiklos projektas. Profesinės reabilitacijos metodinio centro veiklos projektui 2014 m. buvo skirta ir panaudota 175 tūkst. litų suma. Įgyvendinant šį projektą buvo:

* atlikta Profesinės reabilitacijos paslaugų teikimo analizė bei parengtas pirminis Profesinės reabilitacijos paslaugų teikimo neįgaliesiems 2015 – 2020 m. strategijos projektas. Strategijos ir jos įgyvendinimo veiksmų plano tikslas – tobulinti profesinės reabilitacijos paslaugų teikimo Lietuvoje kokybę bei didinti jų efektyvumą, teikiant šias paslaugas skirtingas negalias turintiems asmenims;
* parengtas Reikalavimų profesinės reabilitacijos paslaugas neįgaliesiems teikiantiems specialistams projektas (toliau – Reikalavimai specialistams), atlikta Profesinės reabilitacijos įstaigose dirbančių specialistų atitikimo parengtiems Reikalavimams specialistams analizė bei pateiktos išvados ir pasiūlymai dėl galimybių Reikalavimus specialistams tvirtinti ir taikyti šalies mastu. Reikalavimų profesinės reabilitacijos paslaugas neįgaliesiems teikiantiems specialistams projekto tikslas – nustatyti vieningus reikalavimus profesinės reabilitacijos paslaugas teikiantiems specialistams, dirbantiems profesinės reabilitacijos paslaugas neįgaliesiems teikiančiose įstaigose.
* parengti penki Profesinės reabilitacijos paslaugų teikimo regos, klausos, sutrikusio intelekto, psichikos ir fizinę negalią turintiems asmenims metodikų projektai (toliau – metodikos). Atlikta metodikų įdiegimo galimybių profesinės reabilitacijos paslaugas teikiančiose įstaigose analizė bei pateiktos išvados ir pasiūlymai dėl galimybių metodikas diegti ir taikyti įstaigose šalies mastu. Metodikų tikslas – sudaryti profesinės reabilitacijos paslaugų metodinę bazę, nustatyti vieningas profesinės reabilitacijos paslaugų teikimo skirtingą negalią turintiems asmenims metodikas.
* parengta profesinės reabilitacijos paslaugų teikimo neįgaliesiems metodinė medžiaga „Darbo funkcijos ir reikalavimai šioms funkcijoms atlikti“. Metodinės medžiagos tikslas – suteikti žinių specialistams apie darbo vietų keliamus reikalavimus ir asmens profesinių gebėjimų atitikimą jiems, siekiant neįgaliam asmeniui atrinkti tinkamą darbo vietą ir užtikrinti sėkmingą jo įsidarbinimą. Metodinėje medžiagoje aprašyta 15 darbo funkcijų: auklėtojo padėjėjo; baldų surinkėjo – montuotojo; frezavimo staklių operatoriaus; galandinimo staklių operatoriaus; gintaro apdirbėjo; kompiuterių techniko; kompiuterių tinklo administratoriaus; konditerio; krautuvo vairuotojo; mobiliosios įrangos taisytojo; nekilnojamojo turto pardavėjo; renginių organizatoriaus; pospaudiminio proceso operatoriaus; tinkuotojo; virėjo padėjėjo. Metodinė medžiaga patalpinta Valakupių reabilitacijos centro internetinėje svetainėje <http://www.reabilitacija.lt/uploads/documents/doc2015/etodine_medziaga_arbo_funkcijos_ir_reikalavimai_15_darbo_vietu.pdf>.
* periodiškai buvo viešinama ir skleidžiama informacija apie metodinio centro veiklą ir jos rezultatus. Informacija apie profesinės reabilitacijos paslaugų teikimo neįgaliesiems kokybės gerinimą ir sistemos tobulinimą spaudoje, internetu bei pristatant Valakupių reabilitacijos centre, kaip gerosios praktikos organizacijoje, besilankantiems Lietuvos bei užsienio neįgaliųjų integracijos ir profesinės reabilitacijos specialistams, bei įvairiuose nacionaliniuose ir tarptautiniuose renginiuose. Metodinio centro veiklos buvo pristatytos interviu metu radijo stoties „LRT klasika“ laidai „Arčiau manęs“;
* parengti ir interneto svetainėse publikuoti 5 informaciniai pranešimai apie Profesinės reabilitacijos metodinio centro veiklas ir pasiekimus. Informacija buvo viešinama Valakupių reabilitacijos centro interneto svetainėje [www.reabilitacija.lt](http://www.reabilitacija.lt). Publikuotus straipsnius galima paskaityti:
* „Nauja profesinės reabilitacijos paslauga palaikymas darbo vietoje“; <http://www.reabilitacija.lt/uploads/documents/traipsnis_del_palaikymo_darbo_vietoje.pdf>,
* „Reikalavimų profesinės reabilitacijos specialistams reglamentavimas – svarbus žingsnis kokybei užtikrinti“ <http://www.reabilitacija.lt/uploads/documents/traipsnis_del_eikalavimu_specialistams_2014.pdf>,
* „Parengta metodinė medžiaga apie darbo funkcijų keliamus reikalavimus“ <http://www.reabilitacija.lt/uploads/documents/traipsnis_del_darbo_funkciju_2014.pdf>.

Straipsnis „Naujos priemonės gerinti profesinės reabilitacijos paslaugų kokybei“ Lietuvos Paraplegikų asociacijos internetinėje svetainėje <http://www.lpa.lt/node/50>.

* gruodžio mėn. buvo parengtas ir publikuotas 1 straipsnis „Profesinės reabilitacijos paslaugų kokybei ir efektyvumui – išskirtinis dėmesys“ nacionaliniame leidinyje – savaitraštyje „Bičiulystė“, 2014, Nr. 50. Straipsnis: